Semanggi (Marsilea crenata) iku spésies tuwuhan paku kang tinemu ing Asia Kidul-wétan. Tuwuhan iki kalebu tetuwuhan banyu lan gampang ditepang saka bentuk godhongé kang mbédani, ya iku saben gagang duwé godhong cacah papat. Lumrahé tinemu ing sawah, pinggir kali, blumbang, utawa ledhokan. Ing banyu kang jero, godhongé ngambang, déné ing banyu kang cethèk utawa lendhut tanpa banyu, godhongé bisa ngadeg jejeg ing gagangé.

Mupangat 
Godhong semanggi kanggo bahan gawé panganan khas saka kutha Surabaya, ya iku semanggi Suroboyo, kang dicampur nganggo sambel Pecel kang pedhes. Godhong semanggi uga diolah ing masakan Thailand, saka wewengkon Isan kang dikenal minangka Phak waen lan dipangan mentahan (lalap) karo Nam phrik .

Referensi 

Masakan Jawa
Olah-olahan Tanah Thai
Artikel Wiki Mrebawani II kalamangsa 1